เรื่องร้องเรียน: น้ำท่วมสูง และมีปริมาณเพิ่มขึ้นเรื่อยๆ จากช่วง 21.00 น. ที่ฝนหยุดตก ขณะนี้ 02.08 น. น้ำเข้าบ้านเรือนหลายหลังค่ะ
การดำเนินการของเจ้าหน้าที่: สำนักงานเขตบางเขนบางเขน ขอเรียนว่าบริเวณ แฟลต กม 4 สำนักการระบายน้ำร่วมกับกรมชลประทานติดตั้งเครื่องสูบน้ำขนาด 30 นิ้ว 1 เครื่อง โดยเร่งระบายน้ำจากซอยรามอินทรา 19 21 23 31 และ 39 สูบส่งสู่คลองไผ่เขียวและระบายลงคลองหลุมไผ่ ซึ่งมีสถานีสูบน้ำคลองหลุมไผ่เร่งระบายน้ำอีกทางหนึ่ง และปัจจุบันปัญหาน้ำท่วมขังในภาพรวมลดลงแล้ว เหลือเพียงผิวจราจรเล็กน้อย ซึ่งจะเร่งดำเนินการแก้ไขปัญหาต่อไป จึงขออยุติเรื่องดังกล่าว และขออภัยที่ท่านไม่ได้รับความสะดวกในช่วงที่เกิดน้ำท่วมขัง 🙏🙏🙏
ความเห็นของผู้แจ้ง: จริงๆ ควรติดตั้งดครื่องสูบน้ำถาวร และเปิดเครื่อสูบน้ำให้เร็วที่สุด จากฝนตกปริมาณมาก เพราะพื้นที่บริเวณนี้เป็นพื้นที่ลุ่มต่ำมาก ยังไงก็ท่วม ท่วมมาก หรือน้อย อยู่ที่ปริมาณน้ำฝน   ทางที่ดี ควรเปิดเครื่องสูบน้ำให้ทันท่วงที จากปริมาณน้ำฝนที่ตกลงมา จากน้ำขัง จะได้ไม่กลายเป็นปัญหาน้ำท่วมสูง จนเกิดเป็นความเดือดร้อน ในการใช้ชีวิต
พื้นที่: แขวงท่าแร้ง เขตบางเขน กรุงเทพมหานคร